18. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ.51 της 4/13 Απρ. 1960 (Φ.Ε.Κ. Α.΄ 45) Περί αναθέσεως εις την Δ.Ε.Η. της εισπράξεως των προς το Εθνικόν Ίδρυμα Ραδιοφωνίας συνδρομών των κατόχων ραδιοφώνων. Λαβόν υπ’ όψιν εισήγησιν του Υφυπουργού Προεδρίας Κυβερνήσεως, εκθέσαντος τας αντιμετωπιζομένας υπό του Εθνικού Ιδρύματος Ραδιοφωνίας (Ε.Ι.Ρ.) οικονομικάς αντιξοότητας, λόγω των δυσχερειών εισπράξεως των υπέρ αυτού συνδρομών, ως και την ανάγκην αποφασιστικής αντιμετωπίσεως της τοιαύτης καταστάσεως, εγκρίνει: Ι.1.Την από 1ης Ιουλ. 1960 ανάθεσιν εις την Δημοσίαν Επιχείρησιν Ηλεκτρισμού (ΔΕΗ) εις όσας περιοχάς της Ελλάδος παρέχει αύτη ηλεκτρικόν ρεύμα, της εισπράξεως των προς το Εθνικόν Ίδρυμα Ραδιοφωνίας και από της χρονολογίας ταύτης και εφεξής συνδρομών των κατόχων ραδιοφώνων. Η τοιαύτη υπό της Δ.Ε.Η. είσπραξις θα ενεργήται αυτοδικαίως και εις όσας άλλας περιοχάς αναλάβη αύτη μελλοντικώς την παροχήν ηλεκτρικού ρεύματος. 2.Άρνησις των κατόχων ραδιοφώνων όπως καταβάλλουν εις την Δ.Ε.Η., ταυτοχρόνως με την εξόφλησιν των τιμολογίων ηλεκτρικού ρεύματος τας συνδρομάς των προς το Ε.Ι.Ρ. συνεπάγεται διακοπήν της προς αυτούς παροχής ρεύματος, εφαρμοζομένων εν προκειμένω των διατάξεων περί διακοπής του ηλεκτρικού ρεύματος λόγω μη εξοφλήσεως των τιμολογίων καταναλώσεως αυτού. Αν δεν υφίσταται μετρητής ηλεκτρικού ρεύματος επ’ ονόματι κατόχου τινός ραδιοφώνου, η συνδρομή εισπράττεται, μετά του οικείου τέλους χαρτοσήμου, δια του τιμολογίου ηλεκτρικού ρεύματος του διαμερίσματος, του γραφείου, ή της επαγγελματικής στέγης, όπου ο ως άνω κάτοχος έχει εγκατεστημένον το ραδιόφωνόν του. 3.Άρνησις μισθωτού προς απόδοσιν εις τον εκμισθωτήν της υπό τούτου καταβληθείσης δια λογαριασμόν του συνδρομής προς το Ε.Ι.Ρ. συνιστά λόγον εξώσεως, της σχετικής αγωγής εκδικαζομένης κατά την διαδικασίαν του Νόμ. ΒΧΗ΄. 4.Δια την είσπραξιν των συνδρομών του Ε.Ι.Ρ., η Δ.Ε.Η. δικαιούται να παρακρατή ποσοστόν 1,5% επί των εισπραττομένων ποσών. 5.Αι λεπτομέρειαι της εφαρμογής του παρόντος άρθρου καθορισθήσονται δια κοινών αποφάσεων του Υπουργού Βιομηχανίας και του Υφυπουργού Προεδρίας Κυβερνήσεως. Σελ. 296,10(α) ΙΙ.Την ανάθεσιν υπό του Εθνικού Ιδρύματος Ραδιοφωνίας, δι’ όσας περιοχάς της Ελλάδος δεν παρέχεται ηλεκτρικόν ρεύμα υπό της Δ.Ε.Η. δια συμβάσεων συναπτομένων κατόπιν αποφάσεων του Διοικητικού Συμβουλίου αυτού και εγκρινομένων υπό του Υφυπουργού Προεδρίας Κυβερνήσεως, της εισπράξεως των εκ συνδρομών εσόδων του εις επιχειρήσεις κοινής ωφελείας ή άλλα νομικά πρόσωπα, ή εις το Δημόσιον, οπότε απαιτείται κοινή απόφασις των Υπουργών Προεδρίας Κυβερνήσεως και Οικονομικών, επί καταβολή ποσοστού επί των πραγματοποιουμένων εισπράξεων. Δύναται επίσης το Εθνικόν Ίδρυμα Ραδιοφωνίας να αναθέτη δια παρομοίων αποφάσεων εις νομικά πρόσωπα, εις επιχειρήσεις κοινής ωφελείας ή εις το Δημόσιον την είσπραξιν εσόδων εκ καθυστερουμένων συνδρομών δι’ οιανδήποτε περιοχήν της Ελλάδος. ΙΙΙ.Η παρούσα πράξις κυρωθήσεται νομοθετικώς μερίμνη του επί της Προεδρίας Κυβερνήσεως Υφυπουργού. 18.Ρ.α.18 Κρατική Ραδιοφωνία-Τηλεόραση 